तारिणी ड्रग्स और गाड़ोदिया ट्रेडर्स समेत तीन प्रतिष्ठान में आईटी सर्वे
मंगलवारकी देर शाम इनकम टैक्स विभाग के अधिकारियों ने शहर के कुसुमकुंज थाना रोड के तीन अलग-अलग प्रतिष्ठानों में सर्वे किया। कुसुमकुंज के गोपाल कुमार के तारिणी ड्रग्स ऑक्सफोर्ड पाॅलिक्लिनिक अस्पताल थाना रोड के किशन गाड़ोदिया के गाड़ोदिया ट्रेडर्स में जमशेदपुर की आईटी टीम ने सर्वे किया। देर शाम पांच बजे से शुरू सर्वे रात 9 बजे तक जारी रही। आयकर विभाग के अधिकारी जांच के बारे में कुछ भी नहीं बता रहे हैं। एक आयकर अधिकारी अनिल मोहन ने सिर्फ इतना बताया कि तीन ठिकानों पर छापा मारा जा रहा है। अभी जांच चल रही है। बहरहाल इस सर्व से अन्य व्यवसायियों में भी हड़कंप है। मालूम हो कि इससे पूर्व भी आठ दिसंबर 2015 को गाड़ोदिया ट्रेडर्स में छापामारी हुई थी। उनके खिलाफ टैक्स वसूली की कार्रवाई की गई थी। दूसरी बार सर्वे किया गया है। बताया जा रहा है कि नोटबंदी के बाद इन्होंने नकद राशि जमा की थी।
आयकर विभाग की टीम के सर्वे के दौरान तैनात पुलिस।
नोटबंदी के बाद किशन ने जमा कराए थे 30 लाख रुपए
नोटबंदीके बाद गड़ोदिया ट्रेडर्स के मालिक किशन गड़ोदिया ने बैंक में 30 लाख रुपए जमा किए थे। जबकि तारणी ड्रग्स ऑक्सफोर्ड नर्सिंग होम्स के मालिक गोपाल कुमार ने नोटबंदी के बाद बैंक खाता में एक करोड़ से अधिक की राशि जमा की थी। बैंक की सूचना के आधार पर आयकर विभाग की टीम मंगलवार की शाम चार बजे दोनों के यहां सर्वे करने पहंची। विभाग के द्वारा गड़ोदिया ट्रेडर्स के दो गोदाम समेत चार प्रतिष्ठानों पर सर्वे देर रात तक जारी है। किशन गड़ोदिया चक्रधरपुर क्षेत्र के नेस्ले, पारले, कॉलगेट, रुचि सोया का वितरक स्टॉकिस्ट है। छापेमारी के बारे में आइटी अधिकारी अनिल मोहन ने बताया कि नोटबंदी के दौरान दोनों प्रतिष्ठानों ने नकद राशि बैंक में जमा की थी। ज्यादा नगदी जमा होने के कारण उन पर आईटी की नजर थी। जांच में अगर संपत्ति अघोषित और पुराने नोट जमा करने का मिला तो पूरी राशि की 50 फीसदी का जुर्माना वसूला जाएगा।
चार कार से सीकेपी पहुंची आयकर विभाग की टीम
एककमिश्नर रैंक के अधिकारी के नेतृत्व में कुल चार गाड़ियों से आईटी की टीम शाम साढ़े चार बजे चक्रधरपुर पहुंची। सबसे पहले डाॅ गोपाल के तारिणी ड्रग्स ऑक्सफोर्ड पॉलिक्लिनिक में सर्व शुरू किया। उसके बाद एक टीम आयकर अधिकारी अनिल मोहन के नेतृत्व में थाना रोड पहुंची, जहां गाडोदिया ट्रेडर्स में सर्वे शुरू किया। आयकर सर्वे की सूचना लोकल पुलिस को नहीं दी गई थी। एक टाटा सूमो गाड़ी में जमशेदपुर से टीम यहां पहुंची थी। पुलिसकर्मियों के अनुसार उन्हें जमशेदपुर से ही छापामारी की परमिशन मिली है।
टीममें ये अधिकारी शामिल
चक्रधरपुरमें सर्वे करने पहुंची आयकर टीम में आईटी अधिकारी अनिल मोहन, सुमन कुमार गुप्ता, धनेश्वर महतो, इंस्पेक्टर सुजीत सिन्हा, संतोष चौबे, प्रवीर चौहान, संजय कुमार, सुधीर कुजूर, गौतम रजक अन्य शामिल हैं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva